Държавен вестник, бр. 64, 2007 г., стр. 64

С Т Р .  64
Д Ъ Р Ж А В Е Н   В Е С Т Н И К
Б Р О Й  64
4. друго, свързано с правомощията на коми-
сията по ценовото регулиране.
(2) Заявленията по ал. 1 се подават не по-
късно от 3 месеца преди изтичането на стария
ценови период или влизането в сила на предла-
ганото изменение на действащи цени и/или
тарифни структури.”
2. Алинеи 3—6 се отменят.
§ 27. Създава се чл. 25а:
“Чл. 25a. (1) Заявленията се проверяват за
съответствие с изискванията на наредбата в
7-дневен срок от постъпването им.
(2) Когато се установи нередовност на заяв-
лението, на заявителя се изпраща  писмено
съобщение за отстраняване на нередовностите
в указан от комисията срок.”
§ 28. Член 26 се изменя така:
“Чл. 26. (1) За извършване на регулаторен
преглед по чл. 3, ал. 3 лицензиантите—общест-
вен доставчик, преносно предприятие, опера-
тори на газохранилища, обществени снабдите-
ли/крайни снабдители и разпределителни пред-
приятия, към заявлението за утвърждаване на
необходими приходи, цени и тарифни структу-
ри представят в комисията информация за пред-
ходен 12-месечен отчетен период, наречен ба-
зисна година.
(2) Към заявлението по ал. 1 се прилагат:
1. годишен финансов отчет с приложения към
него, изготвен в съответствие с изискванията
на Закона за счетоводството и приложимите
счетоводни стандарти;
2. финансово-счетоводна информация в съот-
ветствие с чл. 5, ал. 5, 7 и 8 за базисната година;
3. технико-икономически данни, включител-
но месечни отчети за продажбите през базисна-
та година, както и всяка друга информация,
свързана с предлаганите за утвърждаване цени,
изисквана в съответствие с указанията на ко-
мисията по чл. 5, ал. 8;
4. информация по групи потребители за ба-
зисната година, включително брой на потреби-
телите, продажби на природен газ, приходи и
данни за фактурирането;
5. други данни, които енергийното предпри-
ятие счита за необходимо да представи в под-
крепа на подаденото заявление или  изискани
от комисията;
6. документ за платена такса за разглеждане
на заявлението.
(3) В случай че спрямо обществените снаб-
дители/крайни снабдители и разпределителни-
те предприятия се прилагат методи на регули-
ране по чл. 4, ал. 1, т. 2, към заявленията по
ал. 1 те прилагат и прогнозни данни, като прог-
нозни продажби, брой потребители, предвиде-
ни инвестиции и друга информация, в съответ-
ствие с указанията на комисията по чл. 5, ал. 8
по години от регулаторния период съобразно
одобрените им инвестиционни програми.
(4) Документите по ал. 2 и 3 се представят в
комисията на електронен и на хартиен носител,
заверени с подпис и печат на енергийното пред-
приятие.
(5) Енергийните предприятия представят
необходимите доказателства за достоверност-
та на данните за информацията по ал. 2 и 3 в
съответствие с указанията на комисията за об-
разуването на цените по чл. 5, ал. 8.
(6) Със заявленията за утвърждаване на
цени енергийните предприятия могат да пре-
дявяват искания за признаване и компенси-
ране на разходи, произтичащи от наложени
задължения към обществото, като прилагат
съответните доказателства, обосноваващи
искането им.
(7) В случай че след извършения регулато-
рен преглед утвърдена на енергийно предпри-
ятие цена оказва влияние върху цени на други
енергийни предприятия, комисията може да
даде указания на тези предприятия да пода-
дат заявление за изменение на утвърдените
им цени. При неизпълнение на указанията ко-
мисията може служебно да измени тези цени.”
§ 29. Създават се чл. 26а, 26б и 26в:
“Чл. 26a. (1) Енергийните предприятия, спря-
мо които комисията прилага метод на регули-
ране “норма на възвръщаемост на капитала”,
могат да подават заявления за изменение на
утвърдените цени преди изтичането на ценовия
период при наличие на обстоятелства, чието
настъпване не е могло да бъде предвидено при
утвърждаването на цените и води до съществе-
но изменение на утвърдените им ценообразува-
щи елементи и на финансовото състояние на
енергийното предприятие.
(2) Към заявленията за изменение на утвър-
дените цени се прилага необходимата  инфор-
мация за доказване на обстоятелствата по ал. 1.
(3) В случай че изменените по ал. 1 цени
оказват влияние върху цени на други енергийни
предприятия, комисията може да даде указа-
ния на тези предприятия да подадат заявление
за изменение на утвърдените им цени. При не-
изпълнение на указанията комисията може
служебно да измени тези цени.
(4) Решението за изменение на цените по
ал. 3 не прекъсва регулаторния период.
Чл. 26б. (1) Енергийните предприятия, спря-
мо които комисията прилага методи на регули-
ране чрез стимули, подават заявление за утвър-
ждаване на коригирани необходими приходи и/
или цени за втория или следващите ценови пе-
риоди от регулаторния период.
(2) Заявлението по ал. 1 се подава не по-къс-
но от 3 месеца преди изтичането на предходния
ценови период.
(3) Към заявлението по ал. 1 се прилага ин-
формация в съответствие с указанията на ко-
мисията по чл. 5, ал. 8.
Чл. 26в. Общественият доставчик внася в
комисията заявление с предложение за цени в
съответствие с промяната на цената на природ-
ния газ на входа на газопреносната мрежа в срок
20 дни преди края на периода по чл. 17, ал. 4.”
§ 30. Член 27 се изменя така: